Australian Open-mesterskabet i damedouble 2018

Australian Open-mesterskabet i damedouble 2018 var den 92. turnering om Australian Open-mesterskabet i damedouble. Turneringen var en del af Australian Open 2018 og blev spillet i Melbourne Park i Melbourne, Victoria, Australien i perioden 17. - 26. januar 2018.

Mesterskabet blev vundet af Tímea Babos og Kristina Mladenovic, som i finalen besejrede Jekaterina Makarova og Jelena Vesnina med 6-4, 6-3. Det femteseedede ungarsk-franske makkerpar vandt dermed deres første grand slam-titel som partnere. Det var parrets første turnering som makkere efter at de to spillere godt to år tidligere havde opgivet deres samarbejde efter WTA Finals 2015. For Babos var sejren den første grand slam-titel i hendes karriere efter at hun tidligere havde tabt en grand slam-finale i mixed double og to finaler i damedouble, herunder Wimbledon-finalen i 2014 sammen med netop Mladenovic. Triumfen var til gengæld Mladeninovic' anden grand slam-titel i damedouble, idet hun tidligere havde sejret i French Open-mesterskabet i damedouble 2016 sammen med landsmandinden Caroline Garcia. Derudover havde franskmanden tidligere vundet to grand slam-mesterskaber i mixed double, så sejren var hendes fjerde grand slam-titel i alt i karrieren.

De andenseedede finalister, Makarova og Vesnina, formåede dermed ikke at sikre sig en karriere-grand slam i damedouble. Det russiske par havde tidligere vundet damedoubletitlerne ved French Open i 2013, US Open i 2014 og Wimbledon-mesterskaberne i 2017, og Australian Open-mesterskabet var således det eneste de manglede i samlingen. Finalenederlaget var deres andet i Melbourne, eftersom de også tabte i 2014-finalen til Sara Errani og Roberta Vinci.

De to finalistpar havde i øvrigt i deres respektive kvartfinaler begge tabt et sæt med 0-6, inden de afgjorde kampene i tiebreak i tredje sæt. Og inden finalen havde begge par tabt to sæt og afgivet 116 partier i de første fem runder.

De forsvarende mestre, Bethanie Mattek-Sands og Lucie Šafářová, forsvarede ikke deres titel, fordi Mattek-Sands fortsat genoptrænede efter den skade, hun pådrog sig under Wimbledon-mesterskaberne 2017. I stedet stillede Šafářová op med Barbora Strýcová som makker, og det fjerdeseede, rent tjekkiske par tabte i kvartfinalen til Hsieh Su-Wei og Peng Shuai med 1-6, 4-6.

Pengepræmier og ranglistepoint 

Den samlede præmiesum til spillerne i damedouble androg A$ 3.216.000 (ekskl. per diem), hvilket var en stigning på ca. 7,4 % i forhold til året før.

Turnering

Deltagere 

Turneringen havde deltagelse af 64 par, der var fordelt på:
 57 direkte kvalificerede par i form af deres ranglisteplacering.
 7 par, der havde modtaget et wildcard.

Seedede par 

De 16 bedst placerede af parrene på WTA's verdensrangliste blev seedet.

Wildcards 

Syv par modtog et wildcard til turneringen.

Resultater

Kvartfinaler, semifinaler og finale

Første, anden og tredje runde

Se også 
 Australian Open-mesterskabet i herresingle 2018
 Australian Open-mesterskabet i damesingle 2018
 Australian Open-mesterskabet i herredouble 2018
 Australian Open-mesterskabet i mixed double 2018

Eksterne henvisninger 
 Australian Open

Noter 

Australian Open 2018
2018
WTA Tour 2018